
ประกาศองค์การบริหารส่วนตำบลป่าระกำ
เรื่อง   รับสมัครบุคคลเพื่อการสรรหาและเลือกสรรเป็นพนักงานจ้างทั่วไป
 ตำแหน่งคนงานทั่วไป  ประจำปีงบประมาณ  ๒๕๕8
...........................................................


ด้วย  องค์การบริหารส่วนตำบลป่าระกำ อำเภอปากพนัง  จังหวัดนครศรีธรรมราช   มีความประสงค์
จะรับสมัครบุคคลเพื่อเข้ารับการสรรหาและเลือกสรรเป็นพนักงานจ้างทั่วไป ตำแหน่ง คนงานทั่วไป  ประจำปีงบประมาณ  ๒๕๕8   ฉะนั้น  อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์เกี่ยวกับพนักงานจ้าง  ลงวันที่  26  กรกฎาคม  2547  หมวด 4  การสรรหา และการเลือกสรร   จึงประกาศรับสมัครบุคคลเพื่อการสรรหาและเลือกสรรเป็นพนักงานจ้างทั่วไป  โดยมีรายละเอียด  ดังต่อไปนี้       
๑.  ตำแหน่งที่รับสมัครคัดเลือก
	ที่
	ประเภท
	ตำแหน่ง/จำนวน
	สังกัด

	1
	พนักงานจ้างทั่วไป
	คนงานทั่วไป  จำนวน  1 อัตรา
	สำนักงานปลัดองค์การบริหารส่วนตำบลป่าระกำ



๒. คุณสมบัติทั่วไป และคุณสมบัติเฉพาะสำหรับตำแหน่งของผู้มีสิทธิเข้ารับการสรรหาและเลือกสรร


2.1 คุณสมบัติทั่วไป

ผู้สมัครต้องมีคุณสมบัติและไม่มีลักษณะต้องห้ามตามหมวด ๑  ข้อ ๔  แห่งตามประกาศคณะกรรมการพนักงานส่วนตำบลจังหวัดนครศรีธรรมราช   เรื่อง  มาตรฐานทั่วไปเกี่ยวกับพนักงานจ้าง    ลงวันที่  ๒๖  กรกฎาคม  ๒๕๔๗    ดังนี้

(๑) มีสัญชาติไทย

(๒) มีอายุไม่ต่ำกว่า  ๑๘  ปีบริบูรณ์  และไม่เกิน  ๖๐  ปี  (นับถึงวันรับสมัครสอบ)
    เว้นแต่พนักงานจ้างผู้เชี่ยวชาญพิเศษไม่เกิน  ๗๐  ปี

(๓) ไม่เป็นบุคคลล้มละลาย

(๔) ไม่เป็นผู้มีกายทุพพลภาพจนไม่สามารถปฏิบัติหน้าที่  ไร้ความสามารถ  หรือจิตฟั่นเฟือน  
    ไม่สมประกอบ หรือเป็นโรคตามที่คณะกรรมการกลางพนักงานส่วนตำบลกำหนด ดังนี้   
    ก. โรคเรื้อนในระยะติดต่อ  หรือในระยะที่ปรากฏอาการเป็นที่น่ารังเกียจแก่สังคม
    ข. วัณโรคในระยะอันตราย
    ค. โรคเท้าช้างในระยะที่ปรากฏอาการอันเป็นที่น่ารังเกียจของสังคม
    ง. โรคติดยาเสพติดให้โทษ
    จ. โรคพิษสุราเรื้อรัง
(๕) ไม่เป็นผู้ดำรงตำแหน่งทางการเมือง  ไม่เป็นกรรมการพรรคการเมือง  หรือ

     เจ้าหน้าที่ในพรรคการเมือง

(๖)  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่นสมาชิกสภาท้องถิ่น

(๗) ไม่เป็นผู้เคยต้องรับโทษจำคุกโดยคำพิพากษาถึงที่สุด  ให้จำคุกเพราะกระทำความผิดทางอาญา  
     เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ
/(๙) ไม่เป็น...
                                                 -๒-
(๘) ไม่เป็นผู้เคยถูกลงโทษ ให้ออก ปลดออก หรือไล่ออกจากราชการ จากรัฐวิสาหกิจ 
    หรือหน่วยงานอื่นของรัฐ
 (๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ          
    รัฐวิสาหกิจ  หรือพนักงานหรือลูกจ้างของราชการส่วนท้องถิ่น


หมายเหตุ  ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง  ผู้บริหารท้องถิ่น  คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่นและต้องนำใบรับรองแพทย์  ซึ่งออกให้ไม่เกิน  1  เดือน  และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนตำบล มายื่นด้วย


2.2 ลักษณะงานที่ปฏิบัติ คุณสมบัติเฉพาะสำหรับตำแหน่ง และค่าตอบแทน



พนักงานจ้างทั่วไป  ตำแหน่ง คนงานทั่วไป


ลักษณะงานที่ปฏิบัติ
ปฏิบัติงานที่ต้องใช้แรงงานทั่วไปและปฏิบัติงานตามที่ผู้บังคับบัญชามอบหมาย
คุณสมบัติเฉพาะสำหรับตำแหน่ง
มีความสามารถเหมาะสมในการปฏิบัติงานในหน้าที่  
ค่าตอบแทน
ได้รับค่าตอบแทน  9,000.-บาท/เดือน
3.  การรับสมัคร


3.1 วันเวลา และสถานที่รับสมัคร
ผู้ที่ประสงค์จะสมัครเข้ารับการสรรหาและเลือกสรร  ขอรับใบสมัครและยื่นใบสมัครด้วยตนเอง    ได้ที่สำนักงานปลัดองค์การบริหารส่วนตำบลป่าระกำ  อำเภอปากพนัง  จังหวัดนครศรีธรรมราช  ตั้งแต่วันที่  20 กุมภาพันธ์  2558 – 3 มีนาคม 2558 (ในวันและเวลาราชการ)  โดยสามารถสอบถามรายละเอียดเพิ่มเติมได้ที่สำนักงานปลัดองค์การบริหารส่วนตำบลป่าระกำ หรือทางเว็บไซด์  www.parakum.go.th 
3.2 หลักฐานที่ต้องยื่นพร้อมใบสมัคร
ผู้สมัครจะต้องยื่นใบสมัครด้วยตัวเองพร้อมหลักฐานการสมัคร โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริง และรับรองสำเนาความถูกต้อง อย่างละ 1 ฉบับ


(๑)  สำเนาทะเบียนบ้าน






จำนวน  ๑  ฉบับ


(๒)  สำเนาบัตรประจำตัวประชาชน




จำนวน  ๑  ฉบับ
(3)  รูปถ่ายหน้าตรงไม่สวมหมวก และไม่ใส่แว่นตาดำ   ขนาด  ๑  นิ้ว    ถ่ายมาแล้วไม่เกิน ๖ เดือน 
(นับถึงวันรับสมัคร)  จำนวน ๓ รูป   โดยให้ผู้สมัครเขียนชื่อ-สกุล ตำแหน่งที่สมัครสอบไว้ด้านหลังรูปถ่ายทุกรูป
(4)  ใบรับรองแพทย์ ที่แสดงว่าไม่เป็นโรคต้องห้ามตามที่กำหนดใน กฎ ก.พ. ฉบับที่ ๑๖        
(พ.ศ. ๒๕๒๖) และตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น  สำหรับพนักงานส่วนตำบล  (ออกให้ไม่เกิน  ๑  เดือน)
 (ฉบับจริงนับแต่วันตรวจร่างกาย)
(5) หนังสือรับรองประสบการณ์ทำงาน (ถ้ามี)


(6) สำเนาเอกสารหลักฐานอื่น ๆ  (ถ้ามี) เช่น สำเนาทะเบียนสมรส , สำเนาใบเปลี่ยนชื่อตัว/ชื่อสกุล   


(7) สำเนาหลักฐานการเกณฑ์ทหาร (เฉพาะผู้สมัครเพศชาย) 


จำนวน  1 ฉบับ
/สำหรับ...

สำหรับการสมัครสอบครั้งนี้  ให้ผู้สมัครตรวจสอบและรับรองว่าเป็นผู้มีคุณสมบัติทั่วไปและมี
คุณสมบัติเฉพาะสำหรับตำแหน่งครบถ้วน ตรงตามประกาศรับสมัคร และหากตรวจสอบภายหลังว่าผู้สมัคร     ให้ข้อมูลที่เป็นเท็จ หรือมีคุณสมบัติไม่ครบถ้วนตามที่กำหนดตามประกาศรับสมัครฯ นี้  องค์การบริหารส่วนตำบลป่าระกำ  จะถือว่าเป็นผู้ขาดคุณสมบัติในการสมัครสอบ  ไม่มีสิทธิได้รับการสอบและไม่มีสิทธิในการจ้างเป็นพนักงานจ้าง หรืออาจถอนชื่อผู้สมัครจากบัญชีรายชื่อผู้มีสิทธิเข้ารับการสอบ หรือจากบัญชีผู้ได้รับการคัดเลือกแล้วแต่กรณี 


3.3 ค่าธรรมเนียมการสมัคร



ผู้สมัครจะต้องเสียค่าธรรมเนียมในการสมัครสอบ ตำแหน่งละ  50  บาท เงินค่าธรรมเนียมสมัครสอบจะไม่คืนให้เมื่อประกาศรายชื่อว่าเป็นผู้มีสิทธิ์เข้าสอบแล้ว
4.  การประกาศรายชื่อผู้มีสิทธิรับการประเมินสมรรถนะ 
 

 องค์การบริหารส่วนตำบลป่าระกำ  จะประกาศรายชื่อผู้มีสิทธิเข้ารับการประเมินสมรรถนะ และสถานที่ประเมินสมรรถนะ   ณ องค์การบริหารส่วนตำบลป่าระกำ อำเภอปากพนัง  จังหวัดนครศรีธรรมราช ในวันพฤหัสบดี ที่  5  มีนาคม 2558
5. หลักเกณฑ์และวิธีการสรรหาและเลือกสรร


5.๑ ตำแหน่ง คนงานทั่วไป


วิธีการคัดเลือกจะทดสอบความเหมาะสมกับตำแหน่งโดยการสัมภาษณ์ (คะแนนเต็ม 100 คะแนน)
(รายละเอียดการสอบสัมภาษณ์ แนบท้ายประกาศ)
6.  หลักเกณฑ์การตัดสิน
ผู้ที่ถือว่าเป็นผู้ผ่านการเลือกสรร จะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อย
ละ 60  โดยเรียงลำดับจากผู้ที่ได้คะแนนรวมสูงสุดตามลำดับ  ในกรณีผู้สอบได้คะแนนเท่ากันให้ผู้รับหมายเลขประจำตัวสอบก่อนเป็นผู้อยู่ในลำดับที่สูงกว่า โดยการดำเนินการจัดจ้างจะเป็นไปตามลำดับที่สอบได้
7. กำหนดวันเวลา และสถานที่ในการประเมินสมรรถนะ



องค์การบริหารส่วนตำบลป่าระกำ  จะดำเนินการประเมินสมรรถนะ โดยการสัมภาษณ์ ณ  ห้องประชุมองค์การบริหารส่วนตำบลป่าระกำ  อำเภอปากพนัง  จังหวัดนครศรีธรรมราช  ในวันจันทร์ที่ 9 มีนาคม  2558   ตั้งแต่เวลา 13.30 น.เป็นต้นไป
8. การประกาศรายชื่อและการขึ้นบัญชีรายชื่อผู้ผ่านการเลือกสรร



องค์การบริหารส่วนตำบลป่าระกำ  จะประกาศรายชื่อผู้ผ่านการเลือกสรร ตามลำดับคะแนน ที่สอบได้ ในวันอังคารที่  10 มีนาคม 2558  โดยจะปิดประกาศไว้  ณ  องค์การบริหารส่วนตำบลป่าระกำ   และทางเว็บไซต์  www.parakum.go.th   และจะขึ้นบัญชีรายชื่อผู้ผ่านการเลือกสรรดังกล่าวไว้เป็นเวลา 1 ปี  นับจากวันประกาศผลการสอบคัดเลือก แต่ถ้ามีการสอบแข่งขันในตำแหน่งเดียวกันนี้อีก  และได้ขึ้นบัญชีผู้สอบแข่งขันได้ใหม่แล้ว บัญชีผู้สอบแข่งขันได้ครั้งนี้เป็นอันยกเลิก  เว้นแต่ในกรณีที่ได้มีการเรียกตัวผู้สอบแข่งขันได้ผู้ใดให้มารายงานตัว



ผู้ผ่านการเลือกสรรและได้ขึ้นบัญชี ถ้ามีกรณีอย่างใดอย่างหนึ่ง ดังต่อไปนี้ ให้เป็นอันยกเลิกการขึ้นบัญชีผู้ผ่านการเลือกสรร
/(1) ผู้นั้น...

(๑)  ผู้นั้นได้ขอสละสิทธิรับการแต่งตั้งในตำแหน่งที่สอบได้




(๒)  ผู้นั้นไม่มารายงานตัวและทำสัญญาจ้างในเวลาที่ผู้มีอำนาจจ้างกำหนด
(๓)  ผู้นั้นมีเหตุไม่อาจจะเข้าปฏิบัติหน้าที่ได้ตามกำหนดเวลาที่จะจ้างในตำแหน่งที่สอบได้(๔)  ผู้นั้นได้รับการแต่งตั้งในตำแหน่งที่สอบได้ไปแล้วให้ยกเลิกการขึ้นบัญชีผู้นั้นไว้ในบัญชี
      ผู้ผ่านการเลือกสรรได้ทุกบัญชีในการสอบครั้งเดียวกัน  
๑0.  เงื่อนไขการจ้างและระยะเวลาการจ้าง

   

ผู้ผ่านการสรรหาและเลือกสรรจะได้รับการแต่งตั้งและทำสัญญาจ้าง  โดยมีระยะเวลาการจ้างไม่เกินคราวละ 1 ปี  



 จึงประกาศให้ทราบโดยทั่วกัน


ประกาศ   ณ   วันที่   11  เดือน กุมภาพันธ์ พ.ศ. 2558



             
  (ลงชื่อ)                   นายสุวิทย์  เล็กพูล

  (นายสุวิทย์  เล็กพูล)
                       นายกองค์การบริหารส่วนตำบลป่าระกำ
รายละเอียดการดำเนินการสอบ แนบท้ายประกาศองค์การบริหารส่วนตำบลป่าระกำ 
ลงวันที่  11  กุมภาพันธ์  2558
วิธีการคัดเลือกดังนี้

ทดสอบภาคความเหมาะสมกับตำแหน่ง (สัมภาษณ์) (คะแนนเต็ม 100 คะแนน) 

โดยการประเมินบุคคลเพื่อพิจารณาความเหมาะสมกับตำแหน่งจากประวัติส่วนตัว ประวัติการศึกษา ประวัติการทำงาน และพฤติกรรมที่ปรากฏทางอื่นของผู้เข้าสอบและจากการสัมภาษณ์ เช่น ความรู้ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบและบุคลิกภาพอย่างอื่น 
เป็นต้น

� EMBED PBrush  ���








[image: image2.png]


_1029399303

